ROMÂNIA

JUDEŢUL BUZĂU

MUNICIPIUL BUZĂU

**-PRIMAR-**

# DISPOZIȚIE

# privind convocarea în şedinţă ordinară a lunii iulie

# a Consiliului Local al Municipiului Buzău

Primarul municipiului Buzău, judeţul Buzău:

Având în vedere:

- prevederile art. 133, alin. (1), art. 134, alin. (1), lit. a), art. 139, alin. (5), lit. c), art. 196, alin. (1), lit. b) din O.U.G. nr. 57/2019 privind Codul administrativ, cu modificările și completările ulterioare,

**DISPUNE:**

Art. 1.- Se convoacă Consiliul Local al Municipiului Buzău în şedinţă ordinară, pentru miercuri, 14 iulie 2021, ora 10:00, şedinţă care va avea loc în sediul Consiliului Local al Municipiului Buzău, situat în municipiul Buzău, Piaţa Daciei, nr. 1, în Palatul Comunal, etaj 1, sala Stan Săraru (sala 24).

Proiectul ordinii de zi al şedinţei este următorul:

1.- proiect de hotărâre privind aprobarea Referendumului având ca obiect modificarea hotarelor Unității Administrativ Teritoriale Municipiul Buzău și Unității Administrativ Teritoriale Comuna Țintești, în sensul unirii celor două entități administrative;

2.- proiect de hotărâre privind rectificarea bugetului municipiului Buzău, pe anul 2021;

3.- proiect de hotărâre privind aprobarea modificării 3 a Hotărârii Consiliului Local nr. 3/30.01.2020 privind contractarea unei finanţări rambursabile prin credit bancar pentru realizarea obiectivelor de investiţii de interes public local;

4.- proiect de hotărâre privind aprobarea modificării Hotărârii Consiliului Local nr. 56/26.03.2018 privind contractarea unei finanțări rambursabile prin credit bancar pentru realizarea obiectivelor de investiții de interes public local;

5.- proiect de hotărâre privind aprobarea modificării Hotărârii Consiliului Local nr. 42/25.03.2021 privind contractarea unei finanțări rambursabile prin credit bancar pentru realizarea obiectivelor de investiții de interes public local;

6.- proiect de hotărâre privind aprobarea „STRATEGIEI INTEGRATE DE DEZVOLTARE URBANă A MUNICIPIULUI BUZăU 2021-2027” document finanțat în cadrul proiectului *PROMOVAREA DEZVOLTĂRII URBANE DURABILE PRIN ELABORAREA DOCUMENTELOR DE PLANIFICARE STRATEGICĂ PENTRU PERIOADA 2021-2027 Programul Operațional Capacitate Administrativă POCA/661/2/1 CP13/2019*;

7.- proiect de hotărâre privind solicitarea către Guvernul României pentru prelungirea termenului prevăzut în art. 2 din *Hotărârea Guvernului nr. 834/2018 privind transmiterea unei părţi din imobilul 3177 din domeniul public al statului şi din administrarea Ministerului Apărării Naţionale în domeniul public al municipiului Buzău, judeţul Buzău, şi pentru modificarea anexei nr. 4 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului;*

8.- proiect de hotărâre pentru aprobarea Planului Urbanistic Zonal „Comasarea/alipirea parcelelor T44, P750/1, NC 65323, 65324, 65325, 65326, 65327, 65328, 65329, 65330, 65331 în scopul construirii unei baze de producție și depozitare”;

9.- diverse.

Art. 2.- Proiectele de hotărâri prevăzute la art. 1 vor fi puse la dispoziția consilierilor locali în format electronic.

Materialele prevăzute la art. 1 pot fi studiate, în format letric, de consilierii locali, la cabinetul Secretarului General al Municipiului Buzău.

Art. 3.- Proiectele de hotărâri au fost inițiate de primarul municipiului Buzău.

Art. 4.- În preambulul proiectelor de hotărâri prevăzute la art. 1 au fost indicate Comisiile de specialitate la care acestea au fost trimise spre avizare.

Art. 5.- Proiectele de hotărâri se regăsesc pe pagina de internet a primăriei, [www.primariabuzau.ro](http://www.primariabuzau.ro)

Art. 6.- Secretarul General al Municipiului Buzău, prin intermediul Serviciului Relaţii cu Publicul, Organizare Alegeri, Îndrumarea Cetăţenilor şi Secretariat, va asigura aducerea la cunoştinţă publică a prevederilor prezentei dispoziţii.

**PRIMARUL MUNICIPIULUI BUZĂU,**

Constantin Toma

**CONTRASEMNEAZĂ:**

**SECRETARUL GENERAL AL MUNICIPIULUI BUZĂU,**

Eduard Pistol

Buzău, 08 iulie 2021

Nr. 456